PATVIRTINTA

 Panevėžio lopšelio-darželio „Diemedis“

 direktoriaus 2019 m. lapkričio 18 d.

 įsakymu Nr. V- 91

**PANEVĖŽIO LOPŠELIO-DARŽELIO „DIEMEDIS“ DARBO 2020 METŲ**

**VASARĄ ORGANIZAVIMO TVARKA**

**I. BENDROJI DALIS**

 1. Aprašas parengtas vadovaujantis Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93 ir jos naujomis redakcijomis ir pakeitimais, Vaikų priėmimo į ikimokyklinio ugdymo mokyklų grupes ugdytis pagal ikimokyklinio ir (ar) priešmokyklinio ugdymo programas tvarkos aprašu, patvirtintu Panevėžio miesto savivaldybės tarybos 2013 m. gruodžio 19 d. sprendimu Nr. 1-424 ir jo naujomis redakcijomis ir pakeitimais, Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą savivaldybės ikimokyklinio ugdymo mokyklose nustatymo tvarkos aprašu, patvirtintu Panevėžio miesto savivaldybės tarybos 2014 m. spalio 23 d. sprendimu Nr. 1-312 ir jo pakeitimais, Lietuvos Respublikos Darbo kodeksu ir jo aktualiomis redakcijomis, Panevėžio miesto savivaldybės administracijos direktoriaus 2019 m. spalio 15 d. įsakymu Nr. A-731 „Dėl savivaldybės ikimokyklinio ugdymo mokyklų darbo 2020 metų vasaros metu“.

**II. PASIRENGIMAS VASAROS DARBUI**

 2. Iki gruodžio 30 d. parengiama darbo vasarą organizavimo tvarka, kuri suderinama su darbuotojų profsąjungos pirmininku.

 3. Iki 2020 m. balandžio 1 d. tėvai pateikia prašymus dėl poreikio vaikams lankyti mokyklą birželio- rugpjūčio mėnesiais (Prašymo pavyzdys pridedamas).

 4. Vadovaujantis apklausos duomenimis, numatomas mokyklos darbo pajėgumas birželio, liepos ir rugpjūčio mėnesiais.

 5. Iki balandžio 20 d. tėvai patikslina duomenis apie vaikų lankymo laikotarpį. Apie neplanuotus pasikeitimus tėvai įsipareigoja raštu pranešti iki gegužės 20 d.

 6. Iki balandžio 20 d. sudaromas lopšelio-darželio darbuotojų kasmetinių atostogų grafikas.

 7. Iki gegužės 27 d. Panevėžio miesto savivaldybės administracijos Švietimo ir jaunimo reikalų skyriui teikiama informacija apie sukomplektuotų grupių skaičių ir vaikų jose skaičių.

 8. Kasmetinės atostogos darbuotojams gali būti suteikiamos dalimis arba bet kuriuo darbo metų laiku pagal kasmetinių atostogų suteikimo eilę.

 9. Grupių darbuotojams (auklėtojams, padėjėjams) kasmetinės atostogos gali būti suteikiamos, mokinių atostogų metu arba esant ekstremalioms situacijoms (sumažėjus lankančių vaikų skaičiui dėl karantinų, oro sąlygos ir pan.).

 10. Viena iš kasmetinių atostogų dalių negali būti trumpesnė kaip dešimt darbo dienų.

 11. Teisę pasirinkti kasmetinių atostogų laiką po šešių mėnesių nepertraukiamojo darbo įmonėje turi Lietuvos Respublikos Darbo kodekso 169 straipsnio 4 dalyje numatytais atvejais.

**III. VAIKŲ GRUPIŲ KOMPLEKTAVIMAS IR DARBO LAIKAS**

 12. Grupės komplektuojamos pagal Panevėžio miesto savivaldybės tarybos nustatytą vaikų skaičių grupėje, nepažeidžiant Lietuvos higienos normos HN 75:2016 5 p. reikalavimų:

 12.1. grupėse nuo 1 iki 2 metų – ne daugiau kaip 10 vaikų; nuo 2 iki 3 metų – ne daugiau kaip 15 vaikų; nuo 3 metų iki pradinio ugdymo pradžios – ne daugiau kaip 20 vaikų; nuo 2 metų iki pradinio ugdymo pradžios – ne daugiau kaip 16 vaikų;

 13. Vaikai į grupes paskirstomi atsižvelgiant į lopšelio-darželio galimybes ir sąlygas.

 14. Sumažėjus vaikų skaičiui grupėse, jos gali būti jungiamos arba vaikai perkeliami į kitas grupes. Vaikų perkėlimas iš grupės į grupę įforminamas direktoriaus įsakymu.

 15. Įstaiga dirba 12 (dvylika ) mėnesių.

 16. Atsiradus nenumatytoms aplinkybėms, t. y. prireikus uždaryti ugdymo instituciją, vaikai pagal atskirą sutartį perkeliami į „Vaivorykštės“ lopšelį-darželį. Apie tai motyvuotu prašymu informuojama Savivaldybė.

**IV. MOKESTIS UŽ VAIKŲ IŠLAIKYMĄ IR TĖVŲ INFORMAVIMAS**

 17. Vadovaujantis Panevėžio miesto savivaldybės tarybos 2014 m. spalio 23 d. sprendimu Nr. 1-312 „Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą savivaldybės ikimokyklinio ugdymo mokyklose nustatymo tvarkos aprašu“ ir jo vėlesniais pakeitimais, **vasaros mėnesiais mokestį įstaigos reikmėms, moka visi lopšelio-darželio „Diemedis“ sąrašuose esančių vaikų tėvai.**

 18. Iki gegužės 27 d. už lankysimą (-us) vasaros mėnesį (-ius) (pagal raštiškus tėvų prašymus) sumokamas išankstinis negrąžintinas mokestis, skirtas įstaigos reikmėms.

 19. Iki gegužės 27 d. tėvai privalo pilnai atsiskaityti už lankytą laikotarpį. Nesumokėjus, vaiko lankymas vasarą atidedamas iki skolos padengimo.

 20. Vasaros metu vaikai, kurių tėvai iš anksto nebuvo pateikę prašymų dėl vasaros lankymo, į lopšelį-darželį „Diemedis“ bus priimami tik atsiradus laisvoms vietoms.

 21. Ši tvarka skelbiama tėvų lentose ir įstaigos internetinėje svetainėje adresu www.lddiemedis.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Panevėžio lopšelio-darželio “Diemedis”

darbuotojų profsąjungos pirmininkė

Vilma Dargelienė

2019-11-18

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvų (globėjų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(namų adresas, telefonas)

Panevėžio lopšelio-darželio „Diemedis“

Direktoriui

**PRAŠYMAS**

**DĖL SĄLYGŲ SUDARYMO LANKYTI LOPŠELĮ-DARŽELĮ**

**BIRŽELIO- LIEPOS-RUGPJŪČIO MĖNESIAIS**

(data)

Panevėžys

 Prašau sudaryti sąlygas mano sūnui, dukrai

 (pabraukti ) (vaiko vardas, pavardė)

lankančiam \_\_\_\_\_\_\_\_\_\_\_\_\_\_\_\_\_\_\_\_\_ grupę, birželio, liepos, rugpjūčio mėn. lankyti lopšelį-darželį

 (grupės pavadinimas)

šiais laikotarpiais:

1. BIRŽELIO MĖNUO: nuo iki

2. LIEPOS MĖNUO: nuo iki

3. RUGPJŪČIO MĖNUO: nuo iki

 Esu supažindinta (as) su Atlyginimo už vaiko ikimokyklinio ir priešmokyklinio amžiaus vaikų išlaikymą ugdymo įstaigose tvarkos aprašo, patvirtinto Panevėžio savivaldybės tarybos 2014 m. spalio 23 d. spendimu Nr. 1-312 nuostatomis ir visais pakeitimais.

 1. Mokestis įstaigos reikmėms negrąžintinai mokamas už visą mėnesį.

 Įsipareigoju:

 1. Iki gegužės 27 d. už lankysimą(-us) vasaros mėnesį(-ius) (pagal raštišką prašymą) sumokėti išankstinį negrąžintiną mokestį, skirtą įstaigos reikmėms.

 2. Iki gegužės 27 d. pilnai atsiskaityti už lankytą laikotarpį.

 3. Apie šiame prašyme numatyto lankymo laikotarpio pakeitimus, dėl kurių keisis vaiko lankymo vasarą laikotarpis, raštu informuoti lopšelį-darželį iki balandžio 1 d. Apie neplanuotus pasikeitimus raštu pranešti iki gegužės 20 d.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas , pavardė)